**Сонгон шалгаруулалтын зар**

Хавдар судлалын үндэсний төвийн харьяа Орхон аймаг дахь **Хойд бүсийн хавдрын оношилгоо, эмчилгээний дэд төвийг хариуцсан Дэд захирлын** сонгон шалгаруулалтыг зарлаж байна.

**Сонгон шалгаруулалтад оролцох иргэн дараах шаардлагыг хангасан байна:**

* Мэргэжил: Анагаах ухаан /091201/:

Нийгмийн эрүүл мэнд /098801/;

* Боловсрол: Магистр болон түүнээс дээш боловсролын зэрэгтэй;
* Эрүүл мэндийн удирдлагын чиглэлээр мэргэшсэн;
* Эрүүл мэндийн салбарт 10-аас доошгүй жил үүнээс удирдах албан тушаалд 3-аас доошгүй жил ажилласан.

**Бүрдүүлэх баримт бичиг:**

* + - 1. Төрийн албан хаагчийн анкет (Төрийн албаны зөвлөлийн 2022 оны 600 дугаар тогтоолоор баталсан маягт-1-ийг бүрэн бөглөж, цээж зураг наасан байх);
      2. Иргэний үнэмлэхний хуулбар эсхүл төрийн үйлчилгээний нэгдсэн систем (e-mongolia)-ээс авсан лавлагаа;
      3. Боловсролын диплом (бакалавр, магистр, доктор), хавсралтын хуулбар эсхүл төрийн үйлчилгээний нэгдсэн систем (e-mongolia)-ээс авсан лавлагаа;
      4. Мэргэжлийн диплом, үнэмлэхний хуулбар;
      5. Эрүүл мэндийн удирдлагын чиглэлээр мэргэшүүлэх сургалтад хамрагдсан диплом, гэрчилгээний хуулбар;
      6. Мэргэжлийн үйл ажиллагаа эрхлэх зөвшөөрлийн хуулбар (нийгмийн эрүүл мэнд чиглэлээр мэргэжил эзэмшсэн иргэнд хамаарахгүй);
      7. Тухайн иргэний мэргэжил, мэргэшлийн мэдлэг, ур чадвар, туршлагыг баталгаажуулсан 1-2 хүний тодорхойлолт (өмнө нь ажиллаж байсан эсхүл одоо ажиллаж байгаа буй байгууллагын дарга/захирлын, гишүүнчлэлтэй мэргэжлийн нийгэмлэг, холбооны удирдах зөвлөл/гүйцэтгэх захирлын);
      8. Дэд төвийг хөгжүүлэх төсөл (хөгжлийн төлөвлөгөө, бүтэц, зохион байгуулалтын санал, тусламж, үйлчилгээ, хүний нөөц, санхүүжилтийн төлөвлөлт, үр дүн, үр ашиг г.м);
      9. Улс төрийн намын гишүүн бус, хувийн хэвшлийн эрүүл мэндийн байгууллагад удирдах албан тушаал эрхэлдэггүй, бусад байгууллага, аж ахуйн нэгжийн удирдлагын бүрэлдэхүүнд хавсран ажилладаггүйг илэрхийлж бичсэн баталгаа;
      10. Англи хэлний мэдлэгийн түвшинг тодорхойлох баримт бичгийн хуулбар;
      11. Эрүүл мэндийн салбарт 10-аас доошгүй жил, үүнээс удирдах албан тушаалд 3-аас доошгүй жил ажилласныг нотлох баримт бичиг (тухайн ажиллаж байсан байгууллагын тушаал эсвэл тодорхойлох баримт бичгийн хуулбар);

**Сонгон шалгаруулалтанд оролцох хүсэлтийг хүлээн авах ба бүртгэх:**

Сонгон шалгаруулалтад оролцох иргэд дээр дурдсан баримт бичгийг Хавдар судлалын үндэсний төвийн хашаанд байрлах 12 давхар эмнэлгийн барилгын 12-р давхарт 1206 тоот өрөөнд 2025 оны 09 дүгээр сарын 22-ны өдрийн 17.00цаг хүртэл хүлээн авна. Мөн заасан хугацаанд [nccm@cancer-center.gov.mn](mailto:nccm@cancer-center.gov.mn) цахим хаягаар илгээж болно.

Тодруулга мэдээллийг Хавдар судлалын үндэсний төвийн **72724000** дугаарын утсаар холбогдож авна уу.

**Сонгон шалгаруулалтын комисс**